Premierul Greciei anunță modificări majore în ceea ce privește regulile plajelor, înaintea noului sezon turistic care începe în luna mai. Se va reduce semnificativ numărul de șezlonguri de pe toate plajele din Grecia, iar distanța dintre acestea va fi considerabilă. De asemenea, nu va mai fi permisă amplasarea șezlongurilor la o distanță mai mică de 4 metri de la mal.
Începând cu luna mai, una dintre noile reguli prevede ca 70% din totalul plajelor să fie liberate de șezlonguri, în scopul prevenirii supraaglomerării. În zonele protejate, acest procentaj trebuie să ajungă la 85%, iar în zonele sensibile ecologic, denumite "plaje de neatins", șezlongurile vor fi complet interzise.
În plus, este necesar să se păstreze o distanță de cel puțin patru metri între șezlonguri și linia țărmului, pentru a asigura accesul tuturor la mare.
Aceste măsuri sunt luate pentru a reduce dominația companiilor pe plaje, iar concesiunile pentru plaje vor fi acordate prin licitații online.
De asemenea, plajele vor fi monitorizate în mod constant cu ajutorul dronelor.